2.

A 8b. cikk helyébe a következő szöveg lép: „8b. cikk A 2020. április 7-én elfogadható egyes forgalomképes eszközök és kibocsátók elfogadása (1) Az ebben a cikkben használt kifejezések az (EU) 2015/510 iránymutatásban (EKB/2014/60) meghatározott jelentéssel bírnak. (2) Az (EU) 2015/510 iránymutatás (EKB/2014/60) 59. cikkének (3) bekezdésében, 71. cikkében és 82. cikke (1) bekezdésének a) pontjában rögzített rendelkezésektől függetlenül azok a 2020. április 7-én vagy korábban kibocsátott – eszközfedezetű értékpapírtól eltérő – forgalomképes eszközök, amelyek 2020. április 7-én olyan, legalább egy elfogadott ECAI-rendszer által biztosított nyilvános hitelminősítéssel rendelkeztek, amely megfelelt az eurorendszer hitelminőségi minimumkövetelményeinek, az eurorendszer hitelműveleteiben elfogadható fedezetnek minősülnek, feltéve, hogy 2020. április 7-ét követően mindenkor a) olyan, legalább egy elfogadott ECAI-rendszer által biztosított nyilvános hitelminősítéssel rendelkeznek, amely megfelel az eurorendszer harmonizált minősítési rendszerében legalább az 5-ös hitelminőségi besorolásnak; és b) továbbra is megfelelnek a forgalomképes eszközökre alkalmazandó, az (EU) 2015/510 iránymutatásban (EKB/2014/60) rögzített minden további elfogadhatósági feltételnek. Az egyértelműség érdekében, az e bekezdésben említett, 2020. április 7-i nyilvános hitelminősítést az eurorendszer az (EU) 2015/510 iránymutatás (EKB/2014/60) 82. cikke (1) bekezdésének a) pontjában, 82. cikkének (2) bekezdésében, 83. cikkében, 84. cikkének a) és b) pontjában, 85. és 86. cikkében rögzített szabályok alapján határozza meg. (3) Amennyiben valamely forgalomképes eszköz eurorendszer hitelminőségi minimumkövetelményeinek való, 2020. április 7-i megfelelését elfogadott ECAI-rendszer által biztosított ECAI kibocsátói minősítés vagy ECAI garanciavállalói minősítés alapján határozzák meg, úgy az a forgalomképes eszköz az eurorendszer hitelműveleteiben elfogadható fedezetnek minősül, feltéve, hogy 2020. április 7-ét követően mindenkor a) a forgalomképes eszközre vonatkozó ECAI kibocsátói minősítés, illetve ECAI garanciavállalói minősítés megfelel az eurorendszer harmonizált minősítési rendszerében legalább az 5-ös hitelminőségi besorolásnak; és b) a forgalomképes eszköz továbbra is megfelel az arra alkalmazandó, az (EU) 2015/510 iránymutatásban (EKB/2014/60) rögzített minden további elfogadhatósági feltételnek. (4) A 2020. április 7-ét követően kibocsátott – eszközfedezetű értékpapírtól eltérő – forgalomképes eszközök, amelyek kibocsátója, illetve garanciavállalója 2020. április 7-én olyan, legalább egy elfogadott ECAI-rendszer által biztosított hitelminősítéssel rendelkezett, amely megfelelt az eurorendszer hitelminőségi minimumkövetelményeinek, az eurorendszer hitelműveleteiben elfogadható fedezetnek minősülnek, feltéve, hogy 2020. április 7-ét követően mindenkor a) e forgalomképes eszközök olyan, legalább egy elfogadott ECAI-rendszer által biztosított nyilvános hitelminősítéssel rendelkeznek, amely megfelel az eurorendszer harmonizált minősítési rendszerében legalább az 5-ös hitelminőségi besorolásnak; és b) e forgalomképes eszközök megfelelnek a forgalomképes eszközökre alkalmazandó, az (EU) 2015/510 iránymutatásban (EKB/2014/60) rögzített minden további elfogadhatósági feltételnek. Az egyértelműség érdekében, az e bekezdés a) pontjában említett nyilvános hitelminősítést az eurorendszer az (EU) 2015/510 iránymutatás (EKB/2014/60) 82. cikke (1) bekezdésének a) pontjában, 82. cikkének (2) bekezdésében, 83. cikkében, 84. cikkének a) és b) pontjában, 85. és 86. cikkében rögzített szabályok alapján határozza meg. (5) Az olyan fedezettkötvény-program keretében 2020. április 7-ét követően kibocsátott fedezett kötvények, amely 2020. április 7-én olyan, legalább egy elfogadott ECAI-rendszer által biztosított hitelminősítéssel rendelkezett, amely megfelelt az eurorendszer hitelminőségi minimumkövetelményeinek, az eurorendszer hitelműveleteiben elfogadható fedezetnek minősülnek, feltéve, hogy a) a fedezettkötvény-program 2020. április 7-ét követően mindenkor olyan, legalább egy elfogadott ECAI-rendszer által biztosított nyilvános hitelminősítéssel rendelkezik, amely megfelel az eurorendszer harmonizált minősítési rendszerében legalább az 5-ös hitelminőségi besorolásnak; és b) e fedezett kötvények megfelelnek a rájuk alkalmazandó, az (EU) 2015/510 iránymutatásban (EKB/2014/60) rögzített minden további elfogadhatósági feltételnek. (6) Az (EU) 2015/510 iránymutatás (EKB/2014/60) 87. cikkének (2) bekezdésében említett forgalomképes eszközök, amelyek 2020. április 7-én nem rendelkeztek elfogadott ECAI-rendszer által biztosított nyilvános hitelminősítéssel, de 2020. április 7-én rendelkeztek az (EU) 2015/510 iránymutatás (EKB/2014/60) 87. cikkének (1) és (2) bekezdésében szereplő szabályoknak megfelelően az eurorendszer által levezetett olyan implicit hitelminősítéssel, amely megfelel az eurorendszer hitelminőségi követelményeinek, kibocsátásuk időpontjától függetlenül az eurorendszer hitelműveleteiben elfogadható fedezetnek minősülnek, feltéve, hogy 2020. április 7-ét követően mindenkor a) e forgalomképes eszközök kibocsátója, illetve garanciavállalója megfelel az eurorendszer harmonizált minősítési rendszerében legalább az 5-ös hitelminőségi besorolásnak megfelelő hitelminőségi követelményeknek; és b) e forgalomképes eszközök megfelelnek a rájuk alkalmazandó, az (EU) 2015/510 iránymutatásban (EKB/2014/60) rögzített minden további elfogadhatósági feltételnek. (7) Az (EU) 2015/510 iránymutatás (EKB/2014/60) 59. cikkének (3) bekezdésében, 71. cikkében és 82. cikke (1) bekezdésének b) pontjában rögzített rendelkezésektől függetlenül azok a 2020. április 7-én vagy korábban kibocsátott eszközfedezetű értékpapírok, amelyek 2020. április 7-én olyan, különböző elfogadott ECAI-rendszerek által biztosított legalább kettő nyilvános hitelminősítéssel rendelkeztek, amely megfelelt az eurorendszer hitelminőségi minimumkövetelményeinek az (EU) 2015/510 iránymutatás (EKB/2014/60) szerint, az eurorendszer hitelműveleteiben elfogadható fedezetnek minősülnek, feltéve, hogy 2020. április 7-ét követően mindenkor a) legalább kettő olyan, különböző elfogadott ECAI-rendszer által biztosított nyilvános hitelminősítéssel rendelkeznek, amely megfelel az eurorendszer harmonizált minősítési rendszerében legalább a 4-es hitelminőségi besorolásnak; és b) továbbra is megfelelnek az eszközfedezetű értékpapírokra alkalmazandó, az (EU) 2015/510 iránymutatásban (EKB/2014/60) rögzített minden további elfogadhatósági feltételnek. Az egyértelműség érdekében, az ezen iránymutatás 3. cikke (1) bekezdésének a)-d) pontjában, valamint 3. cikkének (4) bekezdésében rögzített követelmények nem alkalmazandók az e bekezdésben említett eszközfedezetű értékpapírokra. (8) Az eurorendszer által 2020. április 7-én az ezen iránymutatás 3. cikkének (1) bekezdése alapján elfogadható fedezetként elfogadott eszközfedezetű értékpapírok továbbra is elfogadhatóak, feltéve, hogy 2020. április 7-ét követően mindenkor a) kettő elfogadott ECAI-rendszer által biztosított kettő, az eurorendszer harmonizált minősítési rendszerében legalább 4-es hitelminőségi besorolású nyilvános hitelminősítéssel rendelkeznek; és b) továbbra is megfelelnek a rájuk alkalmazandó, az (EU) 2015/510 iránymutatás (EKB/2014/60) 3. cikkének (1) bekezdésében (a minősítés kivételével), 3. cikkének (2a) és (4) bekezdésében rögzített minden további elfogadhatósági feltételnek. Az egyértelműség érdekében, az ezen iránymutatás 3. cikkének (2) bekezdésében rögzített követelmények nem alkalmazandók az e bekezdésben említett eszközfedezetű értékpapírokra. (9) Ameddig az eurorendszer e cikknek megfelelően elfogadja elfogadható fedezetként azokat, a (2)-(6) bekezdésben említett forgalomképes eszközökre, a fedezett kötvényeket is ideértve, az ezen iránymutatás IIb. melléklete szerinti haircutok vonatkoznak. A (7) és (8) bekezdésben említett eszközfedezetű értékpapírokra az ezen iránymutatás IIa. mellékletében meghatározott haircutok vonatkoznak. A haircutokat a 2020. április 7-ét követő bármely napon alkalmazandó aktuális minősítés alapján kell számolni, az ECAI-hitelminősítéseknek biztosított elsőbbség (EU) 2015/510 iránymutatás (EKB/2014/60) 83-88. cikkében rögzített szabályoknak megfelelően. (10) A (9) bekezdés haircutjai mellett a következő további haircutokat kell alkalmazni: a) az eszközfedezetű értékpapírokra, a fedezett kötvényekre és a hitelintézetek által kibocsátott, fedezetlen, hitelviszonyt megtestesítő értékpapírokra, amelyek elvi értékelésére az (EU) 2015/510 iránymutatás (EKB/2014/60) 134. cikkében rögzített szabályokkal összhangban kerül sor, további haircut vonatkozik, 4 %-os diszkontálás formájában; b) a saját felhasználású fedezett kötvényekre további haircut irányadó i. 6,4 %-os mértékben az 1. és 2. hitelminőségi besorolású, hitelviszonyt megtestesítő értékpapírok értékére, és ii. 9,6 %-os mértékben a 3., 4. és 5. hitelminőségi besorolású, hitelviszonyt megtestesítő értékpapírok értékére; c) a b) pont alkalmazásában a »saját felhasználású« az olyan fedezett kötvények ügyfél általi benyújtását vagy felhasználását jelenti, amelyeket az ügyfél vagy azzal az (EU) 2015/510 iránymutatás (EKB/2014/60) 138. cikkében meghatározott szoros kapcsolatban álló szervezet bocsátott ki; d) ha a b) pontban említett további haircut valamely NKB, háromszereplős szolgáltatást nyújtó ügynök fedezetkezelési rendszere vagy a TARGET2-Securities-ben az automatikus fedezetnyújtás tekintetében nem alkalmazható, a további haircutot ilyen rendszerekben vagy platformon a saját célra felhasználható fedezett kötvények teljes kibocsátási értékére alkalmazni kell. (11) Az egyértelműség érdekében, e cikk rendelkezései függetlenek a közszektor eszközeinek másodlagos piacon történő megvásárlására irányuló program (PSPP) (*1), a harmadik fedezettkötvény-vásárlási program (CBPP3) (*2), az eszközfedezetű értékpapír-vásárlási program (ABSPP) (*3), a vállalati szektort érintő vásárlási program (CSPP) (*4) és az átmeneti pandémiás vészhelyzeti vásárlási program (PEPP) (*5) keretében történő végleges vételek tekintetében való elfogadhatóságtól és nem vehetők figyelembe annak értékelése során. (12) E cikk rendelkezései 2022. június 30-ig maradnak hatályban. (*1) Az Európai Központi Bank (EU) 2020/188 határozata (2020. február 3.) a közszektor eszközeinek másodlagos piacon történő megvásárlására irányuló programról (EKB/2020/9) (HL L 39., 2020.2.12., 12. o.)." (*2) Az Európai Központi Bank (EU) 2020/187 határozata (2020. február 3.) a harmadik fedezettkötvény-vásárlási program végrehajtásáról (EKB/2020/8) (HL L 39., 2020.2.12., 6. o.)." (*3) Az Európai Központi Bank (EU) 2015/5 határozata (2014. november 19.) az eszközfedezetű értékpapír-vásárlási program végrehajtásáról (EKB/2014/45) (HL L 1., 2015.1.6., 4. o.)." (*4) Az Európai Központi Bank (EU) 2016/948 határozata (2016. június 1.) a vállalati szektort érintő vásárlási program végrehajtásáról (EKB/2016/16) (HL L 157., 2016.6.15., 28. o.)." (*5) Az Európai Központi Bank (EU) 2020/440 határozata (2020. március 24.) az átmeneti pandémiás vészhelyzeti vásárlási programról (EKB/2020/17) (HL L 91., 2020.3.25., 1. o.).”"